Diari Oficial de la Generalitat Valenciana


Sumari del DOGV 3826, del 31-08-2000 (2000/6129)

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Riu d'Albaida.
------------------------------------------------------------------------------------------------------------------------------------------

### Dades del document

Número de DOGV
:   3826

Data del DOGV
:   31-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6129


Data del document
:   17-07-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Palomar, el
    * Benissuera
    * Guadasséquies
    * Bellús
    * centre d'ensenyament
    * ensenyament públic

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Riu d'Albaida. [2000/Q6129]
  
El Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV número 3.073, de 08 de setembre de 1997), del Govern Valencià, en el seu article 2, faculta la Conselleria de Cultura i Educació per a establir agrupacions d'unitats ubicades a distintes localitats, de manera que puguen constituir-se en col·legis rurals agrupats.
  
L'Ordre de 15 de maig de 1997, de la Conselleria de Cultura, Educació i Ciència (DOGV número 3.028, de 4 de juliol de 1997), regula el procediment per a la constitució dels col·legis rurals agrupats d'Educació Infantil i Primària, i determina, en el seu apartat octau, que la seua constitució es realitzarà per ordre de la Conselleria de Cultura, Educació i Ciència.
  
Els consells escolars dels col·legis públics d'Educació Infantil i Primària de Bellús, Benisuera, Guadasequies i el Palomar han sol·licitat, a l'empara de les disposicions legals citades, la seua constitució en un col·legi rural agrupat (CRA) i l'expedient, incoat per la Direcció Territorial de Cultura i Educació de València, disposa de l'informe favorable de la Inspecció Educativa i de la Direcció General d'Ordenació i Innovació Educativa i Política Lingüística, a més a més de la proposta de resolució conjunta, també favorable, de les direccions generals de Centres Docents i de Personal.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda constituït, com a nou centre docent amb codi número 94922169, el Col·legi Rural Agrupat d'Educació Infantil i Primària (CRA) Riu d'Albaida, que agrupa les unitats dels col·legis públics d'Educació Infantil i Primària ubicats a les localitats de Bellús, Benisuera, Guadasequies i el Palomar, en els termes que arreplega l'annex de la present ordre.
  
Segon
  
El CRA a què es referix la present ordre aplicarà el Programa d'Ensenyament en Valencià (PEV).
  
Tercer
  
Els mestres amb destinació definitiva en qualsevol de les unitats que integren el CRA tindran prioritat per davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat al centre. Quan, en este sentit, s'hi produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.
  
Quart
  
L'adscripció dels mestres amb destinació definitiva als col·legis d'Educació Infantil i Primària, que es constituïxen com a col·legi rural agrupat, es realitzarà de conformitat amb allò que s'ha disposat en la Resolució de 8 de maig de 2000 (DOGV número 3.757, de 25 de maig de 2000), per la qual s'establix el procediment.
  
DISPOSICIONS ADDICIONALS
  
Única
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística perquè, en l'àmbit de les seues respectives competències, adopten les mesures que siguen necessàries per al millor compliment d'allò del que es disposa en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2000-2001.
  
Tercera
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà recórrer presentant potestativament un recurs de reposició o bé plantejant directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 17 de juliol de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
A. Centres les unitats dels quals s'agrupen.
  
Situació inicial Situació resultant
  
a) Codi: 89719666 Codi: 20546103
  
Denominació: CP Santa Ana Denominació: CP Santa Ana
  
Municipi: Bellús Municipi: Bellús
  
Localitat: Bellús Localitat: Bellús
  
Unitats: Unitats:
  
Educació Infantil: 1 Educació Infantil: 0
  
Educació Primària: 1 Educació Primària: 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primària: 1 Educació Primària: 0
  
Actuacions realitzades:
  
1. Es desglossa 1 unitat d'EI al centre amb codi 54054684
  
2. Es desglossa 1 unitat d'EP al centre amb codi 66257109
  
3. Es dóna de baixa el centre
  
b) Codi: 37743162 Codi: 25719058
  
Denominació: Denominació:
  
CP d'Educació CP d'Educació
  
Infantil i Primària Infantil i Primària
  
Municipi: Benisuera Municipi: Benisuera
  
Localitat: Benisuera Localitat: Benisuera
  
Unitats: Unitats:
  
Educació Primària: 1 Educació Primària: 0
  
Llocs de treball: Llocs de treball:
  
Educació Primària: 1 Educació Primària: 0
  
Actuacions realitzades:
  
1. Es desglossa 1 unitat d'EP al centre amb codi 95728017
  
2. Es dóna de baixa el centre
  
c) Codi: 36433035 Codi: 10595003
  
Denominació: Denominació:
  
CP d'Educació CP d'Educació
  
Infantil i Primària Infantil i Primària
  
Municipi: Guadasequies Municipi: Guadasequies
  
Localitat: Guadasequies Localitat: Guadasequies
  
Unitats: Unitats:
  
Educació Infantil: 1 Educació Infantil: 0
  
Educació Primària: 2 Educació Primària:. 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primària: 2 Educació Primària: 0
  
Actuacions realitzades:
  
1. Es desglossa 1 unitat d'EI al centre amb codi 71576212
  
2. Es desglossen 2 unitats d'EP al centre amb codi 53544005
  
3. Es dóna de baixa el centre.
  
d) Codi: 78692121 Codi: 26639972
  
Denominació: Denominació:
  
CP Francisco Cerdá Reig CP Francisco Cerdá Reig
  
Municipi: el Palomar Municipi: el Palomar
  
Localitat: el Palomar Localitat: el Palomar
  
Unitats: Unitats:
  
Educació Infantil: 1 Educació Infantil: 0
  
Educació Primària: 2 Educació Primària: 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primària: 2 Educació Primària: 0
  
Actuacions realitzades:
  
1. Es desglossa 1 unitat d'EI al centre amb codi 25287417
  
2. Es desglossen 2 unitats d'EP al centre amb codi 50133018
  
3. Es dóna de baixa el centre
  
B. Nou centre: situació resultant
  
Codi: 39035782
  
Denominació: CRA Riu d'Albaida
  
Municipi: Guadasequies
  
Localitat: Guadasequies
  
Domicili: calle Major, número 26. 46743 Guadasequies (València)
  
Àmbit d'actuació: nuclis separats de població de Bellús, Benisuera, Guadasequies i el Palomar.
  
Actuacions realitzades:
  
1. Es crea com a nou centre
  
2. S'integra 1 unitat d'Educació Infantil del centre amb codi 78660968
  
3. S'integra 1 unitat d'Educació Primària del centre amb codi 37543563
  
4. S'integra 1 unitat d'Educació Primària del centre amb codi 65649234
  
5. S'integra 1 unitat d'Educació Infantil del centre amb codi 47481088
  
6. S'integren 2 unitats d'Educació Primària del centre amb codi 59362495
  
7. S'integra 1 unitat d'Educació Infantil del centre amb codi 35003128
  
8. S'integren 2 unitats d'Educació Primària del centre amb codi 56538638
  
9. El centre es crea com a CRA.